
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus taotlus MTÜ-lt Sunshine palvega tasuta kasutada Narva Jäähalli ühekordse ürituse „Valentinilaat“ Narva Paemurru Spordikooli juhtkonnaga kooskõlastatud ajakava alusel. Üritus on suunatud lastele vanuses 6-15 aastat. Ürituse eesmärgiks on laste vaba aja sisustamine iluuisutamise alal.
Antud küsimus oli vaadatud läbi Narva Linnavalitsuse linnavarakomisjoni 14.01.2009.a. istungil, protokoll nr 1. Komisjon otsustas nõustuda taotlusega ja lubada MTÜ-le Sunshine tasuta kasutada Narva Jäähalli ürituse „Valentinilaat“ korraldamiseks Narva Paemurru Spordikooli juhtkonnaga kooskõlastatud ajakava alusel.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Lubada MTÜ-l Sunshine, registrikood 80265681, tasuta kasutada Narva Jäähalli ühekordse ürituse „Valentinilaat“ korraldamiseks Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

